Maria av Montferrat

Maria av Montferrat også benevnt Maria av Jerusalem og Maria la Marquise (1192–1212), var dronning av Jerusalem fra 1205 og fram til sin død.

Hun var datter av  dronning Isabella I av Jerusalem og marki Konrad av Montferrat og stammet slik gjennom sin far fra Huset Aleramici og ble på grunn av hennes fars tittel kalt Maria la Marquise som barn.Runciman, s. 94  

Hun ble dronning i 13-årsalderen over kongeriket Jerusalem da hennes mor døde, og hennes mors halvbror Johan av Ibelin fungerte som regent mens hun var umyndig.Runciman, s. 104 

Da hun som 17 åring ble myndig i 1209, ble det besluttet at hun burde gifte seg så snart som mulig for å kunne bli sittende på tronen, og Frankrikes konge Filip II August av Frankrike ble kontaktet for å finne et riktig parti for henne. Den franske kongen viste til sin tilhenger Johannes av Brienne som hennes ektefelle.Runciman, s. 132 Johannes av Brienne var ingen rik mann, men han ble støttet av den franske kongen og pave Innocens III med midler slik at han kunne ivareta sine forpliktelser som hersker ved å holde hoff og en egen vaktstyrke.Runciman, s. 133 

Johannes og Maria giftet seg 4. september 1210 og ble kronet som samregenter 3. oktober i katedralen i Tyr. 

Maria døde i 1212 i barselfeber etter å ha født datteren Isabella som arvet tronen etter sin mor. Faren Johannes av Brienne fortsatte som regent for datteren, fram til hun giftet seg med Fredrik II av Det tysk-romerske rike i 1225.Runciman, s. 134Runciman, s. 175–176

 Referanser 

 Litteratur 



Kategori:Dronninger av Jerusalem
Kategori:Personer fra middelalderen
Kategori:Personer knyttet til korstogene
Kategori:Kvinner i historien
Kategori:Personer fra Akko